ส่วนที่ 1
บทนำ

ตามระเบียบกระทรวงมหาดไทย  ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 กำหนดให้องค์กรปกครองส่วนท้องถิ่นจัดทำแผนยุทธศาสตร์  แผนสามปี  และแผนการ ดำเนินงาน สำหรับแผนการดำเนินงานนั้น  มีจุดมุ่งหมายเพื่อแสดงถึงรายละเอียดแผนงาน /โครงการพัฒนาและกิจกรรมที่ดำเนินการจริงทั้งหมดในพื้นที่ขององค์กรปกครองส่วนท้องถิ่นประจำปีงบประมาณนั้น  แผนการดำเนินงานเป็นเอกสารที่ระบุแผนงาน / โครงการ /กิจกรรมทั้งหมดที่จะดำเนินการในปีงบประมาณนั้น ทำให้แนวทางในการดำเนินงานในปีงบประมาณนั้นขององค์กรปกครองส่วนท้องถิ่นมีความชัดเจนในการปฏิบัติมากขึ้น  มีการประสานและบูรณะการทำงานและจำแนกรายละเอียดต่างๆของแผนงาน /โครงการ  ในแผนการดำเนินงานจะทำให้การติดตามประเมินผลเมื่อสิ้นปีมีความสะดวกมากขึ้นอีกด้วย

แผนการดำเนินงานเป็นเครื่องมือสำคัญในการบริหารงานของผู้บริหารท้องถิ่น  เพื่อควบคุมการปฏิบัติงานให้เป็นไปอย่างเหมาะสมและมีประสิทธิภาพ  รวมทั้งยังเป็นเครื่องมือในการติดตามการดำเนินงานและประเมินผล  ดังนั้นแผนการดำเนินงานจึงมีแนวโน้มในการจัดทำดังนี้
1.เป็นแผนที่แยกออกมาจากแผนพัฒนา  และมีลักษณะเป็นแผนดำเนินการ (Action  Plan)
2. จัดทำหลังจากที่ได้มีการจัดทำงบประมาณรายจ่ายประจำปีแล้ว
3. แสดงถึงเป้าหมาย  รายละเอียดกิจกรรม  งบประมาณ  ระยะเวลาที่ชัดเจน  และแสดงถึงการ  ดำเนินงานจริง
4. เป็นการรวบรวมข้อมูลจากทุกหน่วยงานที่จะเข้ามาดำเนินการในพื้นที่ขององค์กรปกครองส่วนท้องถิ่น
วัตถุประสงค์ของแผนการดำเนินงานประจำปี พ.ศ. 2555

สำหรับแผนการดำเนินงาน  มีจุดมุ่งหมายเพื่อแสดงถึงรายละเอียดแผนงาน /โครงการพัฒนาและกิจกรรมที่ดำเนินการจริงทั้งหมดในพื้นที่ขององค์การบริหารส่วนตำบล ประจำปีงบประมาณ  พ.ศ.2555 แผนการดำเนินงานเป็นเอกสารที่ระบุแผนงาน /โครงการ /กิจกรรมทั้งหมดที่ดำเนินงานในปีงบประมาณ  พ.ศ.
2555  ทำให้แนวทางการดำเนินงานขององค์การบริหารส่วนตำบลมีความชัดเจนในการปฏิบัติมากขึ้น มีการประสานและบูรณาการการทำงานกับหน่วยงาน  และการจำแนกรายละเอียดต่างๆของแผนงาน /โครงการ/  กิจกรรม  ในแผนการดำเนินงานจะทำให้การติดตามประเมินผลเมื่อสิ้นปีมีความสะดวกยิ่งขึ้น
ขั้นตอนการจัดทำแผนการดำเนินงาน

ขั้นตอนที่ 1  การเก็บรวบรวมข้อมูล


คณะกรรมการสนับสนุนการจัดทำแผนพัฒนาองค์การบริหารส่วนตำบลหนองเสือช้าง เก็บรวบรวมข้อมูลโครงการ / กิจกรรมที่จะมีการดำเนินการจริงในพื้นที่ขององค์การบริหารส่วนตำบลหนองเสือช้าง ซึ่งจะมีทั้งโครงการ / กิจกรรมขององค์การบิหารส่วนตำบลเอง  และโครงการ / กิจกรรมที่หน่วยงานอื่นเข้ามาดำเนินการในพื้นที่  โดยข้อมูลดังกล่าวอาจตรวจสอบได้จากพื้นที่และตรวจสอบจากแผนการดำเนินงานพัฒนาจังหวัด / อำเภอแบบบูรณาการ

ขั้นตอนที่ 2  การจัดทำร่างแผนการดำเนินงาน


คณะกรรมการสนับสนุนการจัดทำแผนพัฒนาองค์การบริหารส่วนตำบลหนองเสือช้าง  จัดทำร่างแผนการดำเนินงานโดยพิจารณาจัดหมวดหมู่ให้สอดคล้องกับยุทธศาสตร์และแนวทางการพัฒนาขององค์การบริหารส่วนตำบลหนองเสือช้างที่กำหนดไว้ในแผนยุทธศาสตร์การพัฒนา  โดยมีเค้าโครงแผนการดำเนินงาน  2  ส่วน  คือ


ส่วนที่ 1

บทนำ


ส่วนที่ 2

บัญชีโครงการ / กิจกรรม

ขั้นตอนที่ 3  การประกาศใช้แผนการดำเนินงาน


คณะกรรมการสนับสนุนการจัดทำแผนพัฒนาองค์การบริหารส่วนตำบลหนองเสือช้าง  นำร่างแผนการดำเนินงานเสนอต่อคณะกรรมการพัฒนาองค์การบริหารส่วนตำบลหนองเสือช้าง  เพื่อให้ความเห็นชอบและประกาศใช้  ให้องค์การบิหารส่วนตำบลจัดทำประกาศเรื่อง แผนการดำเนินงานองค์การบริหารส่วนตำบลหนองเสือช้าง  ประจำปี พ.ศ.2555  โดยปิดประกาศที่เปิดเผยให้ประชาชนทราบและสามารถตรวจสอบได้
ประโยชน์ของแผนการดำเนินงาน
1. แสดงถึงความชัดเจนในการนำยุทธศาสตร์การพัฒนาไปสู่การปฏิบัติ
2. แสดงความสอดคล้องกับงบประมาณรายจ่ายประจำปี
3. เพื่อความสะดวกในการปฏิบัติงานตามโครงการต่างๆ
4. ง่ายต่อการติดตามและประเมินผลการดำเนินงานตามแผนงาน / โครงการ / กิจกรรมในปีนั้น

